**Notă informativă**

**la proiectul de Hotărîre a Guvernului „Privind aprobarea bugetului Instituției Publice „Consiliul de supraveghere publică a auditului” pentru anul 2023”**

|  |
| --- |
| **1. Denumirea autorului și, după caz, a participanților la elaborarea proiectului** |
| Autorul proiectului este I.P. „Consiliul de supraveghere publică a auditului”, iar conform prevederilor pct.40 al Regulamentului Guvernului, aprobat prin Hotărîrea Guvernului nr.610/2018, proiectul este promovat de Ministerul Finanțelor. |
| **2. Condițiile ce au impus elaborarea proiectului de act normativ și finalitățile urmărite** |
| Necesitatea elaborării proiectului de Hotărîre a Guvernului „Privind aprobarea bugetului Instituției Publice „Consiliul de supraveghere publică a auditului” pentru anul 2023” este generată de prevederile art.39 alin.(2) din Legea nr.271/2017 privind auditul situațiilor financiare (în continuare – Legea nr.271/2017).Obiectivul prezentului proiect constă în realizarea prevederilor art.39 alin.(1) – (3) al Legii nr.271/2017, privind stabilirea surselor de finanțare și modului de utilizare a acestora prin bugetul de venituri și cheltuieli al I.P. „Consiliului de supraveghere publică a auditului” (în continuare – Consiliul).Consiliul este o instituţie publică autonomă, cu statut de persoană juridică, responsabilă pentru supravegherea publică a auditului.Consiliul dispune de un buget autonom, de conturi bancare în contul unic trezorerial al Ministerului Finanţelor şi îşi desfăşoară activitatea în baza principiilor de autogestiune.Conform art.38 alin.(5) lit.b) al Legii nr.271/2017, precum și pct.13 subpct.2) al Regulamentului de activitate al Consiliului de supraveghere publică a auditului, aprobat prin Hotărîrea Guvernului nr.807/2018, proiectul bugetului Consiliului a fost aprobat de către Comitetul de supraveghere a auditului pe 29 septembrie 2022.Totodată, art.56 alin.(3) al Legii nr.100/2017 cu privire la actele normative prevede, că intrarea în vigoare a actelor normative poate fi stabilită pentru o altă dată doar în cazul în care se urmăreşte protecţia drepturilor şi libertăţilor fundamentale ale omului, realizarea angajamentelor internaţionale ale Republicii Moldova, conformarea cadrului normativ hotărîrilor Curţii Constituţionale, eliminarea unor lacune din legislaţie sau contradicţii între actele normative ori dacă există alte circumstanţe obiective.Prin urmare, pentru asigurarea activității eficiente a Consiliului și a procesului de supraveghere publică a auditului, pct.3 al proiectului de hotărîre prevede, că aceasta intră în vigoare din data publicării în Monitorul Oficial al Republicii Moldova. |
| **3. Descrierea gradului de compatibilitate cu legislația Uniunii Europene** |
| Prezentul proiect de act normativ nu are scopul de a transpune prevederile legislației Uniunii Europene. |
| **4. Principalele prevederi ale proiectului și evidențierea elementelor noi** |
| Pentru asigurarea activității Consiliului, acesta urmează a fi finanțat din plăţile şi cotizaţiile efectuate de auditori şi de entităţile de audit, din cotizațiile efectuate de stagiarii în audit.*Proiectul bugetului Consiliului pentru anul 2023 prevede la venituri suma de 2668,7 mii lei și la cheltuieli suma de 3384,9 mii lei, cu un deficit în sumă de 716,2 mii lei, care se va acoperi din contul soldului de mijloace băneşti la 1 ianuarie 2023.*Bugetul Instituției Publice „Consiliul de supraveghere publică a auditului”, aprobat prin Hotărîrea Guvernului nr.9/2022, pentru anul 2022 prevede la venituri suma de 2136,5 mii lei și la cheltuieli suma de 3020,2 mii lei.  Conform informațiilor prezentate de Consiliu la situația din 01 octombrie 2022: venituri acumulate efectiv aferent anului 2022 – 2299,0 mii lei; cheltuieli realizate efectiv 1549,0 mii lei. Totodată se estimează cheltuieli suplimentare de 750,0 mii lei pînă la sfârșitul anului 2022. Disponibilul mijloacelor bănești la 01 octombrie 2022 – 2231,0 mii lei. Veniturile, care reprezintă plățile şi cotizaţiile efectuate de auditori şi de entităţile de audit, cotizațiile efectuate de stagiarii în audit și plățile persoanelor fizice privind admiterea la probele scrise ale examenului pentru obținerea calificării profesionale de auditor, constituie suma de 2668,7 mii lei. Alocațiile de la bugetul de stat nu sînt prevăzute în bugetul Consiliului din motivul că Consiliul dispune de resurse financiare proprii neutilizate din anii precedenți.*Sursele de venituri în sumă totală de 2668,7 mii lei constituie:*1. Plata anuală a entității de audit în mărime de un salariu mediu lunar pe economie, prognozat și aprobat anual de către Guvern (*pentru anul 2023 se prognozează 10800 lei*), pentru fiecare raport al auditorului emis pentru auditul situaţiilor financiare individuale la entităţile de interes public și la entitățile mari (76 rapoarte x 10800 lei) – 820,8 mii lei;2. Plata anuală a entității de audit în mărime de 0,2 din salariul mediu lunar pe economie, prognozat și aprobat anual de către Guvern, pentru fiecare raport al auditorului emis pentru auditul situațiilor financiare individuale la alte entităţi, decât la entitățile de interes public şi la entitățile mari supuse auditului obligatoriu și pentru auditul solicitat (618 rapoarte x 2160 lei) – 1334,9 mii lei;3. Plata anuală în mărime de 0,5 din salariul mediu lunar pe economie, prognozat şi aprobat anual de către Guvern, pentru fiecare raport al auditorului emis pentru auditul situaţiilor financiare consolidate (27 rapoarte x 5400 lei) – 145,8 mii lei;4. Plata persoanei fizice în mărime de 0,2 din salariul mediu lunar pe economie, prognozat și aprobat anual de către Guvern, pentru admiterea la probele scrise ale examenului pentru obținerea calificării profesionale de auditor (2 sesiuni x 7 persoane fizice x 3 examene la fiecare sesiune = 42 persoane fizice x 2160 lei ) – 90,7 mii lei;5. Cotizațiile anuale ale auditorilor în mărime de 0,1 din salariul mediu lunar pe economie, prognozat și aprobat anual de către Guvern (230 auditori x 1080 lei) – 248,4 mii lei;6. Cotizațiile anuale ale stagiarilor în mărime de 0,05 din salariul mediu lunar pe economie, prognozat și aprobat anual de către Guvern (10 stagiari x 540 lei) – 5,4 mii lei;7. Plata unică a auditorului în mărime de 0,1 din salariul mediu lunar pe economie, prognozat și aprobat anual de către Guvern pentru înregistrarea în Registrul public al auditorilor (7 auditori x 1080 lei) – 7,6 mii lei;8. Plata unică a entității de audit în mărime de 0,2 din salariul mediu lunar pe economie, prognozat și aprobat anual de către Guvern pentru înregistrarea în Registrul public al entităţilor de audit (7 entităţi x 2160 lei) – 15,1 mii lei.*Cheltuielile pentru anul 2023 în sumă totală de 3384,9 mii lei includ:*1. Cheltuieli de personal (remunerarea muncii, contribuții de asigurări sociale de stat obligatorii 29%), inclusiv remunerarea membrilor Comitetului de supraveghere a auditului, Comisiei de certificare și a observatorilor se planifică în sumă de 2949,0 mii lei:a) Consiliul de supraveghere publică a auditului – 2765,4 mii lei:- salariul 10 persoane angajate în cadrul Consiliului – 2143,7 mii lei (calculat conform Hotărârii Guvernului nr.743/2002 cu privire la salarizarea angajaţilor din unităţile cu autonomie financiară);- contribuții de asigurări sociale de stat obligatorii – 621,7 mii lei;b) Comitetul de supraveghere a auditului – 97,5 mii lei:- remunerarea membrilor Comitetului – 75,6 mii lei (7 membri x 10 ședințe x 1080 lei ședința conform art.38 alin. (3) al Legii nr.271/2017);- contribuții de asigurări sociale de stat obligatorii – 21,9 mii lei;c) Comisia de Certificare – 81,1 mii lei:- remunerarea membrilor Comisiei pentru elaborarea unei probe de examinare – 13,0 mii lei (2 probe x 6 discipline x 1080,0 lei, care constituie 10% din salariu mediu lunar pe economie, prognozat și aprobat anual de către Guvern, conform pct.12 al Regulamentului cu privire la certificarea auditorilor, aprobat prin decizia Consiliului nr.16/2019);- remunerarea membrilor Comisiei pentru verificarea probelor de examinare – 49,9 mii lei (11 membri x 7 persoane fizice x 648,0 lei, care constituie 6% din salariu mediu lunar pe economie, prognozat și aprobat anual de către Guvern, conform pct.12 al Regulamentului cu privire la certificarea auditorilor, aprobat prin decizia Consiliului nr.16/2019);- contribuții de asigurări sociale de stat obligatorii – 18,2 mii lei;d) remunerarea observatorilor – 5,0 mii lei: - remunerarea – 3,9 mii lei (6 examene x 3 observatori x 216,0 lei, care constitie 2% din salariu mediu lunar pe economie, prognozat și aprobat anual de către Guvern, conform pct.34 al Regulamentului cu privire la certificarea auditorilor, aprobat prin decizia Consiliului nr.16/2019);- contribuții de asigurări sociale de stat obligatorii – 1,1 mii lei.2. Cheltuieli privind serviciile de locaţiune (64 m2 x 262,32 lei/m2 x 12 luni) se planifică în sumă de 201,5 mii lei;3. Cheltuieli de birotică și privind securitatea muncii (rechizite de birou, materiale ce asigură securitatea muncii, obiecte de mică valoare și scurtă durată, etc.) se planifică în sumă de 19,9 mii lei;4. Cheltuieli pentru procurarea mijloacelor fixe (calculatoare, imprimantă, Notebook) se planifică în sumă de 52,0 mii lei;5. Cheltuieli privind serviciile de Internet se planifică în sumă de 11,8 mii lei.6. Cheltuieli pentru întreținerea paginii web a Consiliului se planifică în sumă de 30,0 mii lei;7. Cheltuieli aferente întreținerii programului informațional „E-Lex” se planifică în sumă de 10,0 mii lei;8. Cheltuieli privind serviciile bancare se planifică în sumă de 9,2 mii lei; 9. Cheltuieli aferente întreținerii programului informațional „Soft-Contabil” se planifică în sumă de 12,0 mii lei;10. Cheltuieli aferente formării profesionale și deplasărilor în interes de serviciu se planifică în sumă de 40,0 mii lei;11. Cheltuieli pentru servicii juridice și asistență juridică se planifică în sumă de 40,0 mii lei;12. Cheltuieli aferente organizării examenului pentru obținerea calificării profesionale de auditor se planifică în sumă de 9,5 mii lei. |
| **5. Fundamentarea economico-financiară** |
| *Implementarea prezentului proiect nu necesită cheltuieli financiare şi alocarea mijloacelor financiare suplimentare de la bugetul de stat.*Consiliul și-a început activitatea la 1 ianuarie 2019, conform bugetului pentru anul respectiv, aprobat prin Hotărîrea Guvernului nr.558/2019.Pentru anii 2020-2022 bugetul a fost aprobat corespunzător prin Hotărîrile Guvernului nr.46/2020, nr.868/2020 și nr.9/2021.Conform prevederilor art.38 alin.(5) lit.b) al Legii nr.271/2017, Comitetul de supraveghere a auditului a aprobat executarea bugetului pentru anii 2019-2021.Totodată, pentru asigurarea transparenței activității Consiliului, conform art.40 alin.(2) lit.e) al Legii nr.271/2017, executările bugetului au fost plasate pe pagina web oficială *www.cspa.md (*[*http://www.cspa.md/node/29*](http://www.cspa.md/node/29)*)*.Astfel, *executarea bugetului pentru anul 2020* s-a încheiat cu un sold al mijloacelor acumulate și neutilizate la situația din 31.12.2020 de 855,8 mii lei, iar *pentru anul 2021* s-a încheiat cu un sold al mijloacelor acumulate și neutilizate la situația din 31.12.2021 de 1480,6 mii lei, care au rămas disponibile pe contul Consiliului corespunzător pentru anul 2022 conform prevederilor art.39 alin.(4) al Legii nr.271/20l7.*Suma veniturilor executate/acumulate* pentru anul 2020constituie 1635,7 mii lei și pentru anul 2021 - 2269,4 mii lei.Comparativ cu anul 2020, veniturile s-au majorat cu 633,7 mii lei, care se datorează preponderent creșterii numărului rapoartelor auditorului emise pentru auditul obligatoriu al situațiilor financiare, prevăzut de art.32 al Legii contabilității și raportării financiare nr.287/2017.*Suma cheltuielilor executate/efectuate* constituie pentru anul 2020 – 1415,7 mii lei și 1644,6 mii lei pentru anul 2021 (cu 228,9 mii lei mai mult decît în 2020), care se datorează majorării cheltuielilor salariale și cheltuielilor curente. *Bugetul planificat al Consiliului pentru anul 2022* include la venituri suma de 2136,5 mii lei și la cheltuieli suma de 3020,2mii lei, cu un deficit în sumă de 883,7 mii lei, care constituie soldul mijloacelor băneşti neutilizate la 1 ianuarie 2022.*Alocații de la bugetul de stat nu au fost planificate, deoarece Consiliul și-a asigurat activitatea din contul mijloacelor disponibile.* |
| **6. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |
| **7. Avizarea și consultarea publică a proiectului** |
| Proiectul urmează a fi supus avizării și consultării publice în conformitate cu art.32 din Legea nr.100/2017 cu privire la actele normative, prin expediere părților interesate și prin publicare pe pagina web oficială a Ministerului Finanțelor. În scopul respectării prevederilor Legii nr.239/2008 privind transparenţa în procesul decizional, proiectul de hotărîre și nota informativă vor fi plasate pe pagina web oficială a Ministerului Finanțelor (compartimentul „Transparența decizională”) și pe portalul guvernamental particip.gov.md. |
| **8. Constatările expertizei anticorupție** |
| Potrivit art.34 alin.(1) și art.35 ale Legii nr.100/2017, proiectul de act normativ va fi supus expertizei anticorupție, care va fi efectuată de către Centrul Național Anticorupție. Informația privind rezultatele expertizei anticorupție va fi inclusă în sinteza obiecțiilor și propunerilor/recomandărilor la proiectul hotărârii de Guvern. |
| **9.** **Constatările expertizei de compatibilitate cu legislația Uniunii Europene** |
| Proiectul actului normativ nu se va supune expertizei de compatibilitate, deoarece acesta nu are scopul de a transpune prevederile legislației Uniunii Europene. |
| **10. Constatările expertizei juridice** |
| Potrivit art.34 alin.(1) și art.37 ale Legii nr.100/2017, proiectul de act normativ va fi supus expertizei juridice, care va fi efectuată de către Ministerul Justiției. Informația privind rezultatele expertizei juridice va fi inclusă în sinteza obiecțiilor și propunerilor/recomandărilor la proiectul hotărârii de Guvern. |
| **11. Constatările altor expertize** |
| Proiectul actului normativ nu cade sub incidenţa altor expertize necesare de a fi efectuate în condițiile Legii nr.100/2017. |

**SECRETAR GENERAL AL MINISTERULUI Dina ROȘCA**